Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 2 Pv 4/13/1103	Bratislava III, 26.1.2015
EEČ : 2-10-19-2015

U Z N E S E N I E

Trestná vec:	obvinená XXXXX 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Bratislava III
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
stíhanej uznesením vyšetrovateľa OR PZ XXXXX III, odbor kriminálnej polície, oddelenie ekonomickej kriminality /ďalej len „vyšetrovateľ PZ“/ pod sp. zn. ORP-688/OEK-B3-2007 pre zločin neodvedenia dane a poistného  podľa § 277 ods. 1, ods. 2 písm. b/ Tr. zákona na tom skutkovom základe, že

obvinená XXXXX ako jediná konateľka spoločnosti XXXXX spol. s.r.o., so sídlom XXXXX, XXXXX, IČO: XXXXX, napriek tomu, že spoločnosť v období od júla 2005 až do marca 2007 disponovala dostatkom finančných prostriedkov vedených na bankových účtoch spoločnosti XXXXX. a hotovosťou v pokladni spoločnosti:

1/	zadržala a neodviedla poistné na sociálne poistenie za zamestnancov spoločnosti XXXXX. za obdobie apríl 2006 až január 2007 vo výške 8 476,27- EURO, ktoré zrazila zo mzdy zamestnancov spoločnosti XXXXX, čím týmto svojim konaním spôsobila XXXXX dlh na nezaplatenom poistnom  vo výške 8 476,27- EURO, 

2/ zadržala a neodviedla poistné na verejné zdravotné poistenie za zamestnancov spoločnosti XXXXX spol. s.r.o. nasledovne:
-	za obdobie január 2006 až marec 2007 zrazila z miezd zamestnancov spol. XXXXX, s. r. o. poistné na verejné zdravotné poistenie vo výške 1 094,40-€, ktoré zadržala a neodviedla spoločnosti XXXXX., 
-	za obdobie júl 2005 až marec 2007 zrazila z miezd zamestnancov spol. XXXXX, s. r. o. poistné na verejné zdravotné poistenie vo výške 3 552,05 -€, ktoré zadržala a neodviedla spoločnosti XXXXX, 
-	 za obdobie december 2006 až marec 2007 zrazila z miezd zamestnancov spol. XXXXX, s. r. o. poistné na verejné zdravotné poistenie vo výške 258,26- €, ktoré zadržala a neodviedla spoločnosti XXXXX., 
-	 za obdobie august 2005 až marec 2007 zrazila z miezd zamestnancov spol. XXXXX, s. r. o. poistné na verejné zdravotné poistenie vo výške 1 426,14- €, ktoré zadržala a neodviedla spoločnosti XXXXX. ,
-	obdobie január 2007 až marec 2007 zrazila z miezd zamestnancov spol. XXXXX, s. r. o. poistné na verejné zdravotné poistenie vo výške 62,37- €, ktoré zadržala a neodviedla spoločnosti XXXXX, a. s.

teda týmto svojím konaním zrazila z miezd jednotlivých zamestnancov poistné na sociálne poistenie a poistné na verejné zdravotné poistenie, ktoré následne neodviedla oprávneným subjektom v celkovej výške 14 869,49- €,

lebo zanikla trestnosť činu

Odôvodnenie:
Vyšetrovateľ PZ uznesením sp. zn. ORP-688/OEK-B3-2007 zo dňa 18.11.201, v znení opravného uznesenia zo dňa 07.05.2012, podľa § 206 ods. 1 Tr. poriadku vzniesol obvinenie XXXXX pre zločin neodvedenia dane a poistného  podľa § 277 ods. 1, ods. 2 písm. b/ Tr. zákona, ktorého sa obv. dopustila na tom skutkovom základe, že obvinená ako jediná konateľka spoločnosti XXXXX spol. s.r.o., so sídlom XXXXX, XXXXX, IČO: XXXXX, napriek tomu, že spoločnosť v období od júla 2005 až do marca 2007 disponovala dostatkom finančných prostriedkov vedených na bankových účtoch spoločnosti XXXXX, s. r. o. a hotovosťou v pokladni spoločnosti:
1/	zadržala a neodviedla poistné na sociálne poistenie za zamestnancov spoločnosti XXXXX spol. s.r.o. za obdobie apríl 2006 až január 2007 vo výške 8 476,27- EURO, ktoré zrazila zo mzdy zamestnancov spoločnosti XXXXX, s. r. o., čím týmto svojim konaním spôsobila XXXXX dlh na nezaplatenom poistnom  vo výške 8 476,27- EURO, 
2/ zadržala a neodviedla poistné na verejné zdravotné poistenie za zamestnancov spoločnosti XXXXX spol. s.r.o. nasledovne:
-	za obdobie január 2006 až marec 2007 zrazila z miezd zamestnancov spol. XXXXX s. r. o. poistné na verejné zdravotné poistenie vo výške 1 094,40-€, ktoré zadržala a neodviedla spoločnosti XXXXX, a. s., 
-	za obdobie júl 2005 až marec 2007 zrazila z miezd zamestnancov spol. XXXXX, s. r. o. poistné na verejné zdravotné poistenie vo výške 3 552,05 -€, ktoré zadržala a neodviedla spoločnosti XXXXX, 
-	 za obdobie december 2006 až marec 2007 zrazila z miezd zamestnancov spol. XXXXX, s. r. o. poistné na verejné zdravotné poistenie vo výške 258,26- €, ktoré zadržala a neodviedla spoločnosti XXXXX a. s., 
-	 za obdobie august 2005 až marec 2007 zrazila z miezd zamestnancov spol. XXXXX, s. r. o. poistné na verejné zdravotné poistenie vo výške 1 426,14- €, ktoré zadržala a neodviedla spoločnosti XXXXX, a. s. ,
-	obdobie január 2007 až marec 2007 zrazila z miezd zamestnancov spol. XXXXX, s. r. o. poistné na verejné zdravotné poistenie vo výške 62,37- €, ktoré zadržala a neodviedla spoločnosti XXXXX, a. s.

teda týmto svojím konaním zrazila z miezd jednotlivých zamestnancov poistné na sociálne poistenie a poistné na verejné zdravotné poistenie, ktoré následne neodviedla oprávneným subjektom v celkovej výške 14 869,49- €.

Vyšetrovateľ PZ v tejto trestnej veci vykonal vyšetrovanie z ktorého vyplynuli nasledovné skutočnosti.

XXXXX /č. l. 45 - 48/ vo svojej výpovedi zo dňa 15.04.2013 uviedla, že v spoločnosti XXXXX, s. r. o. bola konateľom tejto spoločnosti od augusta 2005 až do apríla 2007, kedy z funkcie konateľa odstúpila a na jej miesto nastúpil ako konateľ XXXXX. S vedením spoločnosti nemala skúsenosti, preto všetky otázky chodu spoločnosti konzultovala s XXXXX. Keď prevzala spoločnosť, táto bola zadĺžená, snahou obvinenej bolo, aby sa dlhy nenavyšovali, všetky platby vykonávala po dohode s „vlastníkom“ spoločnosti pánom XXXXX. Vedela o skutočnosti, že spoločnosť dlhovala na „poistnom“, so XXXXX viedla rokovanie ohľadne dohody o splátkovom kalendári.

Sv. - pošk. XXXXX /č. l. 80 - 84/, splnomocnený zástupca XXXXX, a. s. vypovedal, že kontrolou bolo zistené, že spoločnosť XXXXX, s. r. o. neodvádzala od augusta 2005 do decembra 2007 poistné za zamestnancov aj zamestnávateľa. 
Svedok vyšetrovateľovi do spisu založil aj podrobný výpis nedoplatkov /č. l. 233 - 235/ v zmysle ktorého, spoločnosť XXXXX, s. r.o. za obdobie august 2005 až marec 2007 /obdobie, kedy bola konateľom obvinená XXXXX/ neodviedla zrazené poistné na verejné zdravotné poistenie z miezd zamestnancov spoločnosti v celkovej výške 42 964,- Sk, to jest 1 426,14- €.

Sv. - pošk. XXXXX /č. l. 88 - 92/, splnomocnený zástupca spoločnosti XXXXX, a. s. vypovedala, že kontrolou bolo zistené, že spoločnosť XXXXX, s. r. o. neodvádzala od decembra 2006 do decembra 2007 zrazené poistné za zamestnancov ako aj poistné za zamestnávateľa. 
Svedkyňa vyšetrovateľovi do spisu založila aj podrobný výpis nedoplatkov /č. l. 236/ v zmysle ktorého, spoločnosť XXXXX, s. r.o. za obdobie december 2006 až marec 2007 /obdobie, kedy bola konateľom spoločnosti XXXXX obvinená XXXXX/ neodviedla zrazené poistné na verejné zdravotné poistenie z miezd zamestnancov spoločnosti v celkovej výške 7 779,- Sk, to jest 258,22- €.

Sv. - pošk. XXXXX /č. l. 94 - 98/, splnomocnený zástupca spoločnosti XXXXX, a. s. vypovedala, že pravidelnou kontrolou bolo zistené, že spoločnosť XXXXX, s. r. o. neodvádzala od januára 2007 do marca 2007 spoločnosťou XXXXX zrazené poistné za zamestnancov ako aj poistné za tohto zamestnávateľa. 
Svedkyňa vyšetrovateľovi do spisu založila aj podrobný výpis nedoplatkov /č. l. 237 - 240/ v zmysle ktorého, spoločnosť XXXXX s. r.o. za obdobie od januára 2007 do marca 2007  /obdobie, kedy bola konateľom spoločnosti XXXXX obvinená XXXXX/ neodviedla zrazené poistné na verejné zdravotné poistenie z miezd zamestnancov spoločnosti v celkovej výške 1 879,- Sk, to jest 62,37- €.

Sv. - pošk. XXXXX /č. l. 101 - 105/, splnomocnený zástupca spoločnosti XXXXX, a. s. vypovedala, že pravidelnou kontrolou bolo zistené, že spoločnosť XXXXX, s. r. o. neodvádzala od júla 2005 do decembra 2007 spoločnosťou XXXXX zrazené poistné za zamestnancov ako aj poistné za tohto zamestnávateľa. 
Svedkyňa vyšetrovateľovi do spisu založila aj podrobný výpis nedoplatkov /č. l. 241 - 242/ v zmysle ktorého, spoločnosť XXXXX, s. r.o. za obdobie od júla 2005 do marca 2007 /obdobie, kedy bola konateľom spoločnosti XXXXX obvinená XXXXX/ neodviedla zrazené poistné na verejné zdravotné poistenie z miezd zamestnancov spoločnosti v celkovej výške 107 009,- Sk, to jest 3 552,05- €.

Sv. - pošk. XXXXX /č. l. 107 - 111/, splnomocnený zástupca XXXXX. vypovedala, že pravidelnou kontrolou bolo zistené, že spoločnosť XXXXX, s. r. o. neodvádzala od apríla 2006 do decembra 2007 poistné na sociálne poistenie za zamestnancov spoločnosti XXXXX, ktoré zrazila zo mzdy zamestnancov spoločnosti XXXXX, s. r. o.. 
Svedkyňa vyšetrovateľovi do spisu založila aj podrobný výpis nedoplatkov /č. l. 113 - 115, 212 - 232/ v zmysle ktorého, spoločnosť XXXXX s. r.o. za obdobie od apríla 2006 do marca 2007 /obdobie, kedy bola konateľom spoločnosti XXXXX obvinená XXXXX/ neodviedla zrazené poistné na sociálne poistenie z miezd zamestnancov spoločnosti v celkovej výške 255 356,- Sk, to jest 8 476,27- €.

Sv. - pošk. XXXXX /č. l116 - 121/, splnomocnený zástupca spoločnosti XXXXX, a. s. vypovedal, že kontrolou bolo zistené, že spoločnosť XXXXX, s. r. o. neodvádzala od januára 2006 do augusta 2008 poistné na verejné zdravotné poistenie za zamestnancov aj zamestnávateľa. 
Svedok vyšetrovateľovi do spisu založil aj podrobný výpis nedoplatkov /č. l. 123/ v zmysle ktorého, spoločnosť XXXXX, s. r.o. za obdobie január 2006 až marec 2007 /obdobie, kedy bola konateľom obvinená XXXXX/ neodviedla zrazené poistné na verejné zdravotné poistenie z miezd zamestnancov spoločnosti v celkovej výške 32 970,- Sk, to jest 1 094,40- €.

Vyšetrovateľ PZ do konania pribral znalca z odboru ekonómia a manažment, odvetvie účtovníctvo a daňovníctvo XXXXX za účelom vyhodnotenia platobných možností spoločnosti XXXXX, s. r. o. pri hradení poistného jednotlivým spoločnostiam zrazené zo mzdy jednotlivých zamestnancov. Zo záverov znalca vyplynulo, že spoločnosť XXXXX, s. r. o. mala v rozhodnom období disponibilné finančné prostriedky, aby mohla v jednotlivých mesiacoch hradiť odvody do zdravotných poisťovní a XXXXX. 

Okrem vyššie uvedených listinných dokladov jednotlivých poisťovní - prehľadov nezaplateného poistného, ktoré predložili splnomocnení zástupcovia poisťovní pri svojom výsluchu poukazujem na listinné doklady - potvrdenia o platbe /č. l. 297 - 302/ predložené obvinenou, z ktorých vyplýva nasledovné:
-	dňa 28.07.2014 bola na účet spoločnosti XXXXX, a. s. uhradená suma 62,37- € predstavujúca dlžné poistné za obdobie január až marec 2007,
-	dňa 28.07.2014 bola na účet spoločnosti XXXXX, a. s. uhradená suma 1 426,14- € predstavujúca dlžné poistné pre oprávneného XXXXX za obdobie august 2005 až marec 2007,
-	dňa 28.07.2014 bola na účet spoločnosti XXXXX, a. s. uhradená suma 3 552,05- € predstavujúca dlžné poistné za obdobie júl 2005  až marec 2007,
-	dňa 28.07.2014 bola na účet spoločnosti XXXXX XXXXX, a. s. uhradená suma 258,22- € predstavujúca dlžné poistné pre oprávneného XXXXX za obdobie december 2006 až marec 2007,
-	dňa 28.07.2014 bola na účet spoločnosti XXXXX, a. s. uhradená suma 1 094,40- € predstavujúca dlžné poistné za obdobie január 2006 až marec 2007,
-	dňa 28.07.2014 bola na účet spoločnosti XXXXX uhradená suma 8 479,27- € predstavujúca dlžné poistné za obdobie apríl 2006 až január 2007.

Vyšetrovateľ PZ predložil na tunajšiu súčasť návrh na zastavenie trestného stíhania voči obvinenej XXXXX z dôvodu zániku trestnosti činu.

Vzhľadom ku skutočnosti, že v priebehu vyšetrovania došlo k zániku, resp. transformácii spoločností XXXXX, a. s. na nové subjekty - XXXXX, a. s. ako nástupca spoločnosti XXXXX, a. s. ako nástupca XXXXX, a. s. boli do dozorového denníka zabezpečené listinné dôkazy preukazujúce predmetné skutočnosti, nakoľko bolo potrebné zadokumentovať tieto okolnosti, pretože dlžné poistné spoločností XXXXX a XXXXX voči spoločnosti XXXXX, s. r. o. bolo uhradené ich právnym nástupcom. 

Z listinných dokladov - potvrdenia o platbách vyplynulo, že za obdobia, za ktoré zodpovedala obvinená, boli dlhované poistné spoločnosťou XXXXX jednotlivým poisťovniam uhradené v plnej výške. Hodnotením vyššie vykonaných a zistených dôkazov mám zato, že tieto poskytujú dostatočne zistený skutkový stav odôvodňujúci postup v zmysle ustanovení § 215 Tr. poriadku.

Z vyšetrovacieho spisu vyplynulo, že obvinená sa oboznámila s výsledkami vyšetrovania preštudovaním spisu dňa 04.08.2014.

Podľa § 8  Tr. zákona je trestným činom protiprávny čin, ktorého znaky sú uvedené v tomto zákone, ak tento zákon neustanovuje inak.

Podľa § 277 ods. 1, ods. 2 písm. b/  Tr. zákona sa trestného činu  neodvedenia dane a poistného dopustí ten, kto vo väčšom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, v úmysle zadovážiť sebe alebo inému neoprávnený prospech,

Dôkladným vyhodnotením  zadovážených dôkazov získaných zákonným spôsobom /výpovede poškodených, závery znaleckého posudku XXXXX, listinné doklady - prehľady o dlžnom poistnom a pod./ podľa svojho vnútorného presvedčenia založeného na starostlivom uvážení všetkých okolností prípadu jednotlivo i v ich súhrne nezávisle od toho, kto dôkazy zadovážil som dospel k záveru, že obvinená XXXXX tým, že ako jediná konateľka spoločnosti XXXXX, s. r. o. vo väčšom rozsahu zadržala a neodviedla určenému príjemcovi poistné na sociálne poistenie a poistné na verejné zdravotné poistenie, ktoré zamestnancom zrazila zo mzdy v úmysle zadovážiť sebe alebo inému neoprávnený prospech, naplnila všetky zákonné znaky zločinu neodvedenia dane a poistného podľa § 277 ods. 1, ods. písm. b/ Tr. zákona po objektívnej aj subjektívnej stránke.

Podľa § 86 písm. e/ Tr. zákona trestného činu zaniká aj vtedy ak ide o trestný čin, neodvedenia dane a poistného podľa § 277 ak poistné bolo dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami

Z vykonaného dokazovania a následným dôkladným vyhodnotením spisového materiálu je zrejmé / viď prehľady o nezaplatenom poistnom a potvrdenia o platbách/, že dlžné poistné jednotlivých poisťovní voči spoločnosti XXXXX za obdobia, v ktorých obvinená XXXXX bola jedinou konateľkou spoločnosti XXXXX boli uhradené v plnej výške dňa 28.07.2014, teda v čase pred oboznámením sa obvinenej s výsledkami vyšetrovania, a teda konštatujem že trestnosť činu, pre ktorý bola obvinená XXXXX stíhaná, vzhľadom na kumulatívne splnenie oboch podmienok predpokladajúcich postup podľa § 86 písm. e/ Tr. zákona, zanikla.

Vzhľadom na túto okolnosť považujem za dôvodný postup podľa § 215 ods. 1 písm. h/ Tr. poriadku, zastavenie trestného stíhania, ak zanikla trestnosť činu. 

Na základe vyššie uvedených skutočností, som rozhodol tak ako je uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Pavol Juhás
prokurátor